SET ปิดลบ 2 จุด นลท.ขายลดเสี่ยง ก่อนหยุดกลางสัปดาห์
SET ปิดลบ 2 จุด นลท.ขายลดเสี่ยง ก่อนหยุดกลางสัปดาห์ และรอติดตามว่ารัสเซียว่าจะสามารถชำระหนี้พันธบัตรตามกำหนดหรือไม่
SET ปิดลบ 2 จุด นลท.ขายลดเสี่ยง ก่อนหยุดกลางสัปดาห์ และรอติดตามว่ารัสเซียว่าจะสามารถชำระหนี้พันธบัตรตามกำหนดหรือไม่
5 เม.ย. 2565

โดยนักวิเคราะห์ กล่าวว่า ดัชนีตลาดหุ้นไทยวันนี้เคลื่อนไหวในกรอบแคบ โดยมีแรงขายเพื่อลดความเสี่ยงก่อนเข้าสู่วันหยุดกลางสัปดาห์ ขณะที่นักลงทุนยังจับตารัสเซียว่าจะสามารถชำระหนี้พันธบัตรได้ตามกำหนดในสัปดาห์นี้หรือไม่ รวมไปถึงสหภาพยุโรปและสหรัฐมีแนวโน้มออกมาตรการคว่ำบาตรรอบใหม่ต่อรัสเซีย หลังจากเกิดกรณีสังหารประชาชนจำนวนมากในยูเครน
นอกจากนี้นักลงทุนยังรอติดตามรายงานผลการประชุมคณะกรรมการกำหนดนโยบายการเงินของธนาคารกลางสหรัฐ (FOMC) ประจำเดือน มี.ค.2565 ซึ่งจะเปิดเผยในวันพุธนี้ตามเวลาสหรัฐ
สำหรับทิศทางตลาดหุ้นไทยในวันพฤหัสบดีนี้ (7 เม.ย.2565) คาดว่าดัชนีจะแกว่งพักตัวลงมาที่แนวรับ 1,690 จุด และ 1,680 จุด พร้อมให้แนวต้านที่ 1,710 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
EA มูลค่าการซื้อขาย 4,613.15 ล้านบาท ปิดที่ 94.25 บาท ลดลง 5.75 บาท
AOT มูลค่าการซื้อขาย 3,352.37 ล้านบาท ปิดที่ 67.50 บาท เพิ่มขึ้น 0.50 บาท
PTTEP มูลค่าการซื้อขาย 2,249.80 ล้านบาท ปิดที่ 146.00 บาท เพิ่มขึ้น 0.50 บาท
NEX มูลค่าการซื้อขาย 2,005.40 ล้านบาท ปิดที่ 19.10 บาท ลดลง 0.90 บาท
PTT มูลค่าการซื้อขาย 1,767.85 ล้านบาท ปิดที่ 38.50 บาท ลดลง 0.25 บาท